open-index/open-wikipedia-markdown huggingface dataset:
Hetalia

***Hetalia*** er en anime- og mangaserie av Himaruya Hidekaz. Tiden på hver animeepisode er i gjennomsnitt 5 minutter, og det er 7 sesonger. 

Navnet er sammensatt av det japanske ordet *hetare ("ubrukelig" eller "patetisk" på en søt eller kjærlig måte)* og Italia. 

Karakterlisten er stor og langt fra komplett, men hovedrollene er først og fremst landene som utgjorde aksemaktene og allierte under andre verdenskrig – nemlig Italia (spesielt Nord-Italia), Tyskland, Japan, USA, Storbritannia, Frankrike, Russland, Kina og Canada. Hovedkarakteren som blir kalt Italia er faktisk Nord-Italia, ikke hele Italia. Sør-Italia er en egen karakter, fordi landet hadde større forskjeller mellom sør og nord tidligere (både økonomisk, historisk og språklig. Utseendemessig kan det også være forskjeller fra hvor i landet man kommer fra).  

Den fjerde sesongen hadde premiere i september 2010, og denne sesongen inneholdt de nye karakterene Danmark og Norge. Den femte sesongen av Hetalia, med tittelen Hetalia: The Beautiful World, ble annonsert i september 2012-utgaven av Comic Birz. Det ble kunngjort at den ville bli produsert av en ny stab og bruke en ny illustrativ stil. Romania dukket også opp som en ny karakter. 
 
En lang animert filmatisering ble annonsert 23. september 2009 og ble utgitt 5. juni 2010. Filmen har tittelen *Paint it, White!* og de åtte hovedpersonene samt bifigurer som Liechtenstein, Sjælland, Preussen, Finland, Cuba, Ungarn, Østerrike, Sveits, Romano, Belarus, Ukraina, Hellas, Polen, Canada, Island, Spania og Baltikum vises gjennom hele filmen.  

## Eksterne lenker
*  
* 
* Offisiell Gentosha Comics hjemmeside
Tibor Benedek

**Tibor Benedek** (født 12. juli 1972 i Budapest, død 18. juni 2020) var en ungarsk vannpolospiller. Han vant OL-gull med landslaget i både 2000, 2004 og 2008. Fra 2013 var han trener for Ungarns herrelandslag i vannpolo, og ledet dem under sommer-OL i Rio de Janeiro i 2016. 

## OL-medaljer
*  2000  Sydney - **Gull** i vannpolo, menn -  Ungarn
*  2004  Athen - **Gull** i vannpolo, menn -  Ungarn
*  2008  Beijing - **Gull** i vannpolo, menn -  Ungarn

## Referanser


## Eksterne lenker
*
Claude Stanley Choules

**Claude Stanley Choules** (født 3. mars 1901 i Pershore, Worcestershire, død 5. mai 2011 i Perth, Vest-Australia) var i en alder av 110 år sammen med soldaten Florence Green, en av de to siste levende krigsveteranene fra den første verdenskrig i verden.

Choules var også den siste levende krigsveteranen som har tjenestegjort under begge verdenskrigene og han var den siste krigsveteranen fra første verdenskrig som var bosatt i Australia. På tidspunktet for hans død, var han også den tredje eldste bekreftede militære veteranen i verden og den eldste mannen som var bosatt i Australia. Han ble den syvende eldste levende mennesket i verden. Choules var stasjonert på flere krigsskip under den første verdenskrig og han var vitne til overgivelsen av den tyske keiserlige marinen ved Firth of Forth i Skottland i 1918.

Under den andre verdenskrig ble Choules stasjonert som torpedo-offiser ombord på HMAS Fremantle som var en del av Royal Australian Navy. Choules fikk blant annet i oppgave å sabotere havner og relaterte lagertanker med olje i havnebyen Fremantle i Vest-Australia i tilfelle av en japansk invasjon av Australia. Choules var i aktiv militærtjeneste frem til 1956 da han var 50 år gammel, mens militært personell i hans posisjon kunne tjene inntil fylte 55 år.

Choules og hans kone Ethel var gift i 80 år, frem til hennes død da hun var 98 år gammel. Ekteparet hadde tre barn, 11 barnebarn og 22 oldebarn. I slutten av april 2010 rapporterte Choules 'datter Daphne Choules-Edinger at farens helse var stadig sviktende, og at han ikke lenger kunne gi intervjuer. Choules var på dette tidspunktet nesten helt døv og blind. Choules feiret sin ett hundre og tiende bursdag i mars 2011 og han døde få måneder senere, den 5. mai 2011. Cholues dukket opp i BBCs dokumentar The Last Tommy fra 2005 og Harry Patch – The Last Tommy fra 2009.

## Referanser
Dipoena

* Se artikkel

***Dipoena*** er en slekt av edderkopper i familien kamfotedderkopper (Theridiidae).

Norske arter:
* kullhjelmedderkopp *Dipoena braccata* (C. L. Koch, 1841)
* tårnkuleedderkopp, *Dipoena melanogaster* (C.L. Koch, 1837)
* barkhjelmedderkopp *Dipoena torva* (Thorell, 1875)

## Referanser


## Eksterne lenker
* 
* Glenn Halvor Morka: Edderkoppkroken. Med bilder av norske arter
Cottonbreen

**Cottonbreen** er en isbre i Antarktis, beliggende på sørsiden av Clare Range i Victoria Land. Den er om lag 18 kilometer lang og strekker seg seg østover mellom Sperm Bluff og Queer Mountain. Sammen med Mackaybreen fyller den det brede bassenget som åpner seg mot Granite Harbour.

Breen ble oppdaget av den andre geologiske ekspedisjonen (november 1911 – februar 1912) under Robert F. Scotts sørpolsekspedisjon. Gruppens leder, Thomas Griffith Taylor, kalte opp breen etter professor Leo A. Cotton ved geologiinstituttet ved University of Sydney. Cotton hadde tidligere deltatt i Nimrod-ekspedisjonen (1907–09).

## Kilder
*
Florence Green

**Florence Green** (født *Patterson* 19. februar 1901 i Edmonton i London, død 4. februar 2012 i King's Lynn i Norfolk) var i en alder av 110 år en av de siste kjente levende krigsveteranene fra den første verdenskrig.

Green ble medlem av Women's Royal Air Force i september 1918 i en alder av 17 år. Hun tjenestegjorde som offiser og var stasjonert på flyplassen i Narborough. Hun var den nest eldste personen i Norfolk, og en av de ti eldste personene i Storbritannia. Hun ble identifisert som krigsveteran i januar 2010. Green hadde en sønn og to døtre, samt fire barnebarn og syv oldebarn. Med dødsfallet til Claude Stanley Choules den 5. mai 2011, ble Green den siste kjente levende krigsveteranen som hadde tjenestegjort under den første verdenskrig.

## Referanser
Merrill Moses

**Merrill Moses** (født 13. august 1977) er en profesjonell vannpolospiller fra USA som representerte USA under Sommer-OL 2008 i Beijing, Kina. Her tok han sølv for det amerikanske landslaget i vannpolo etter å ha tapt for Ungarn i finalen med 14-10. 

## OL-medaljer
*  2008  Beijing - **Sølv** i vannpolo, menn -  USA

## Eksterne lenker
*
Galyna Kolotnytska

**Galyna Kolotnytska** (ukrainsk: Галина Колотницька, engelsk gjengivelse, *Halyna Kolotnytska*; født i 1972 i Brovary ved Kyiv i Ukraina) er en ukrainsk sykepleier og tidligere medlem av sitt hjemlands forskningsstasjon Akademik Vernadskij i Antarktis. Hun er best kjent for sin nære tilknytning til den libyske lederen Muammar al-Gaddafi som en av hans personlige sykepleiere, og deretter for å søke asyl i Norge da Gaddafis regime falt sammen.

## Liv og virke
Kolotnytska flyttet til Libya i 2001, med hjelp fra en medisinsk kontor som søkte medarbeidere utenlands. Hun arbeidet først ved et sykehus før hun fikk arbeide direkte for Gaddafi. På denne tiden var Libya et populært mål for ukrainske leger og medisinsk personell ettersom betalingen var langt høyere enn i hjemlandet. I henhold til ulike beregninger var det rundt regnet 500 ukrainske leger og sykepleiere i Libya tidlig i 2011. Det er rapportert at Gaddafi ansatte fire sykepleiere fra Ukraina. Kolotnytska ble beskrevet av Gene Cretz, den amerikanske ambassadøren i Libya, som «den vellystige blondinen» og som Gaddafi aldri reiste foruten.

Kolotnytska forlot Libya midt under den libyske borgerkrigen. Hun ble evakuert av forsvarsdepartementet i Ukraina og ankom landets hovedstad Kyiv den 27. februar 2011.

Hun søkte asyl i Norge tidlig i mai 2011. Ifølge den russiske avisen *Komsomolskaja Pravda* våget hun ikke å bosette seg i hjembyen i frykt for å bli forfulgt av journalister. De norske myndighetene var raske med å avslå anmodningen om asyl. Søknaden skal ha blitt behandlet etter den såkalte 48-timers-regelen, ettersom det kommer mange «åpenbart grunnløse» asylsøkere fra Ukraina.  

## Referanser
Hans Luihn

**Hans Jakob Luihn** (født 18. september 1914, død 6. august 2008) var en norsk motstandsmann under den andre verdenskrigen. Han var spesielt aktiv i forbindelse med illegale aviser, og var i 1980- og 1990-åra leder av Den Illegale Presses Forening.

Etter krigen arbeidet Luihn i utenrikstjenesten som sosialattache, og ble senere informasjonssjef i Arbeidsdirektoratet. Han arbeidet Sosialdepartementet, og som sekretær for Stortingets sosialkomite. Siden arbeidet han som redaktør innen fagpressen.

## Krigstiden
Da krigen startet var Luihn aktiv i Arbeidernes ungdomsfylking, og styremedlem i Østensjø-laget i Østre Aker. Sammen med en annen AUFer, Kjell Kviberg fra Torshov-laget startet han i september 1941 Norges første trykte illegale avis, *[[Avantgarden]]*. Sommeren 1943 kom det imidlertid til brudd mellom de to, da Kviberg fulgte NKP og ble sentral i deres avisutgivelser.

Høsten 1943 startet Luihn avisen *[[Svart på hvitt]]*, som vinteren 1943 – 1944 ble en sentral illegal avis. Denne avisen utkom fram til okkupantene slo til mot de hemmelige avisene ved det såkalte «pressekrakket» i februar 1944.

Luihn gjorde noen forsøk på å føre *Avantgarden* videre, og var under denne opprullingen i Sverige for å skaffe utstyr til avisproduksjonen. Det endte med at et nummer ble trykt der og smuglet over grensa. Det ble imidlertid kommunistene som sto for utgivelsen av denne avisen de siste krigsårene.

Etter krigen la Luihn ned et stort arbeid for å samle informasjonen om den hemmelige pressa under okkupasjonen, og publiserte flere bøker om emnet.

Luihn egenpubliserte fremtidsromanen *Dagen etter i morgen* i 1954. Romanen ble distribuert av Tiden Norsk Forlag. Boka handler om Albert Olsen, som sammen med familien forlater Norge i 1952. De lever isolert på Grønland i 40 år, inntil de vender tilbake til Norge i 1992 og møter et nytt samfunn.
 

## Bibliografi
**Finnmark: en økonomisk analyse* (1952)
**Norges næringsliv* (red) (1953)
**Dagen etter i morgen* (1954)
**Fylker og landsdeler i Norge statistisk belyst* (1959)
**De illegale avisene*, Universitetsforlaget (1960)
**Det fjerde våpen: den hemmelige presse i Norge 1940 – 1945* (1981)
**Men krigen er jo slutt : om de norske krigsinvalidene fra frihetskrigen 1940 – 45* (1990)
**Illegale aviser 1940 – 1945* (red) AL Biblioteksentralen (1995) ISBN 82-7022-165-1
**Den frie hemmelige pressen*, Nasjonalbiblioteket (1999) ISBN 82-7965-010-5

## Referanser
Mariatorget

**Mariatorget** er en park på Södermalm i det sentrale Stockholm. Den ligger mellom Hornsgatan 31 og Sankt Paulsgatan 24 og er omgitt av to gatestumper. Mariatorget fikk sitt nåværende navn i 1959, før var navnet *Adolf Fredriks torg*.

Mariatorget måler 140×80 meter, hvorav parkdelen er 130×60 meter (0,8 hektar). I sentrum av parken ligger bronsefontenen «Tors fiske» av Anders Wissler, reist i 1903. Rundt fontenen er det grusganger, beplantninger og gressplener. 

I sørenden av parken står det kopier av statuene «Tjusningen» og «Snöklockan» av Per Hasselberg. I den nordøstlige delen står det en byste i bronse som fremstiller Emanuel Swedenborg, laget av Gustaf Nordahl i 1973.

Området var tidligere del av den store «Daurerska malmgården» der Carl Michael Bellman ble født i 1740 og vokste opp. Torget ble bygd i slutten av 1760-årene og fikk navn etter kong Adolf Fredrik. Han tillot navnet under forutsetning av at man sluttet å bruke området som rettersted. Adolf Fredriks torg ble i stedet en populær plass for offisielle parader.

Frem til 1. oktober 1905 var torget et marked med 32 boder. I 1923 foreslo Namnberedningen at torget skulle bytte navn til Mariatorget for å unngå forveksling med Adolf Fredriks kyrka, som ligger på Norrmalm. Navneskiftet ble ikke gjennomført før i 1959, i forbindelse med planleggingen av tunnelbanestasjonen som ble plassert noen hundre meter sør for torget.

## Se også
* Mariatorget tunnelbanestasjon
* Mariaberget

## Kilder
* Stockholms gatunamn, Allmänna Förlaget, 1986

## Eksterne lenker
*
Enkeedderkopper

* Se artikkel

**Enkeedderkopper** (*Steatoda*) er en slekt av edderkopper i familien kamfotedderkopper (Theridiidae).

Norske arter:
* prikket enkeedderkopp *Steatoda albomaculata* (De Geer, 1778)
* husenkeedderkopp *Steatoda bipunctata* (Linnaeus, 1758)
* *[[Steatoda triangulosa]]* (Walckenaer, 1802)

## Referanser


## Eksterne lenker
* 
* Glenn Halvor Morka: Edderkoppkroken. Med bilder av norske arter
Stanley Lucas

**Stanley Lucas** (1900–2010) var den eldste mannen som er blitt verifisert som den tredje eldste mannen i verden. 

I 1908 flyttet familien hans til Marhamchurch, Cornwall, der han bodde frem til 1948. Lucas forlot grunnskolen i en alder av fjorten år og han ble senere innkalt til tjeneste i både første og andre verdenskrig. Imidlertid kunne ikke Lucas delta aktiv under krigen på grunn av en pre-diagnostisert hjerte-tilstand. I stedet, hjalp Lucas til på familiegården under den første verdenskrig. Lucas giftet seg med Ivy Nancekivell i 1926 og han overtok ansvaret for familiegården. Lucas var en oppdretter av storfe, sauer og han startet et meieri på gården tidlig på 1940-tallet. I 1948 flyttet han for å bo hos sin familie i nærheten av Poughill, hvor han fremdeles levde etter ektefellen Ivy sin død i 1963. Lucas var den siste gjenlevende britiske mannen som ble født både i det 19. århundre og i den viktorianske epoken. Lucas var den eneste bekreftede mannlige superhundreåring som døde i 2010.

## Referanser
DS «Edvard Grieg»

**DS «Edvard Grieg»** var et lasteskip bygget av Stavanger Støberi & Dok som byggenummer 44. Hun ble levert til reder Vilhelm Torkildsen i september 1903. Skipet var ved samme reder til det krigsforliste  2. mars 1917.

## Krigsforlis
DS «Edvard Grieg» lastet med soda var på reise mellom Newcastle og Skien. Skipet ble 2. mars 1917 oppbakt av den tyske ubåten U-61 mellom Lerwick og Bergen. Hele besetningen på 15 fikk lov til å gå i livbåtene og forlate skipet. Skipet ble deretter senket ved hjelp av eksplosiver plassert ombord av tyskerne. Ingen av besetningen ble funnet.

## Historie
* 1903:	25. september: Levert som «Edvard Grieg» for Wilhelm Torkildsen m.fl., Bergen
* 1914:	06. oktober: Overført til A/S D/S Edvard Grieg (Wilhelm Torkildsen), Bergen
* 1917:	02. mars: Stanset og sprengt av tysk ubåt U 61 midt mellom Bergen og Lerwick på reise Newcastle – Skien med soda. Besetningen gikk i livbåtene, men ble aldri funnet.

## Kilder
*Erling Jensen: *Stavanger Støberi & Dok*, 2008 ISBN 9788292309568
* Stavanger Støberi & Dok

## Eksterne lenker
* Stavanger Støberi & Dok
Kugelis

**Kugelis**, **banda**, eller **bulvių plokštainis** er en tradisjonell litauisk rett. Kugelis er laget av poteter, melk, løk, egg og bacon.
«Tors fiske»

**«Tors fiske»** er en skulpturgruppe og fontene i bronse av Anders Wissler, utført og reist i 1903 på Mariatorget på Södermalm i Stockholm.

Skulpturgruppen viser det dramatiske øyeblikket der Tor har fanget Midgardsormen og Tor hever hammeren Mjølner for å tilintetgjøre ormen. Sentralfiguren flankeres av to urtidsøgler.

## Bilder

Fil:Tors fiske 2009a.jpg
Fil:Tors fiske 2009.jpg
Fil:Tors fiske 2009b.jpg


## Eksterne lenker
* 
* Nettsiden ''Skulpturer i Stockholm''
Peter Hudnut

**Peter Hudnut** (født 16. februar 1980) er en profesjonell vannpolospiller fra USA som representerte USA under Sommer-OL 2008 i Beijing, Kina. Her tok han sølv for det amerikanske landslaget i vannpolo etter å ha tapt for Ungarn i finalen med 14-10. 

## OL-medaljer
*  2008  Beijing - **Sølv** i vannpolo, menn -  USA

## Eksterne lenker
*
Den ellevte Doktoren

**Den ellevte Doktoren** er den ellevte inkarnasjonen av rollefiguren Doktoren i den britiske science fiction serien Doctor Who. Han spilles av Matt Smith. Han erstattet David Tennants tiende Doktor i 2010 episoden "The End of Time". BBC erklærte i 2010 at Smith skulle spille i minst to sesonger den første begynte 3. april 2010.

I serien er Doktoren en tidsherre *(Time Lord)* fra planeten Gallifrey som reiser i tid og rom i sin TARDIS, ofte med følgesvenner. Når Doktoren er kritisk skadet, kan han, som andre tidsherrer, regenerere kroppen sin fullstendig. Dette fører til en helt ny personlighet og utseende. Smith spiller Den ellevte Doktoren, en kort-luntet men omsorgsfull mann, hvis ungdommelig utseende er i konflikt med hans temperament.

## Følgesvenner
### Amy Pond
**Amelia Jessica** "**Amy**" **Pond**
er en rollefigur spilt av Karen Gillan i Doctor Who. Hun er følgesvenn av den ellevte Doktoren.

Doktoren og Amelia møttes for første gang i The Eleventh Hour. Amelia var en liten jente som bodde med tanten sin i et stort hus, og hun kunne ikke huske foreldrene sine. I soverommet hennes er det en sprekk, som viser seg å være en sprekk i tid og rom. Hun møter Doktoren i en alder av syv. Doktoren forsvinner like etterpå, men kommer igjen når hun er voksen og kaller seg "Amy". Natten før hun skal gifte seg med Rory Williams, stikker hun av med Doktoren.

### Rory Williams
**Rory Williams** er en rollefigur spilt av Arthur Darvill i *[[Doctor Who]]*. Rory ble introdusert i begynnelsen av sesong 5, The Eleventh Hour, men blir ikke med Doktoren før midt i sesongen.

I serien er Rory en sykepleier og venn av Amy Pond. Det var han Amy skulle gifte seg med dagen etter hun stakk av med Doktoren. De ender opp gift i slutten av sesong 5, og reiser sammen med Doktoren i sesong 6.

### Clara Oswald
Clara Oswald  er en rollefigur spilt av Jenna Coleman i *[[Doctor Who]].*

## Referanser
Sumio Iijima

**Sumio Iijima** (født 2. mai 1939 i Saitama Prefektur) er en japansk fysiker og forsker på nanovitenskap.

Iijima blir ofte sitert som oppdageren av nanorør som består av karbon, selv om nanorør som ble lagd av karbon opprinnelig hadde blitt observert før Iijima gjorde sin oppdagelse. Iijima ble uteksaminert med en bachelorgrad i ingeniørfag i 1963 fra Universitetet for elektronikk i Tokyo. Iijima mottok sin mastergrad i 1965 fra Tohoku University i Sendai. Mellom 1970 og 1982 utførte Iijima flere vitenskapelige forsøk med krystallinske materialer og høy oppløsning på elektronmikroskopi ved Arizona State University. 

Iijima besøkte Universitetet i Cambridge i 1979 for å utføre flere studier på materialer av karbon. Iijima arbeidet for Research Development Corporation i Japan mellom 1982 og 1987 og han ble ansatt som professor ved Meijo University i 1999. Iijima ble tildelt Benjamin Franklin-medaljen i fysikk i 2002 og han er medlem av det Norske Videnskaps-Akademi. Sumio Iijima mottok Balzanprisen i 2007 og året etter mottok han Kavliprisen. Samme året mottok han den spanske utmerkelsen Fyrsten av Asturias' pris for naturvitenskap og teknologi sammen med blant andre Shuji Nakamura og George M. Whitesides.

## Referanser
Manager

**Manager** er en (engelsk) yrkestittel som brukes om personer som kontrollerer eller administrerer en hel eller deler av en virksomhet. Tittelen sees gjerne brukt i forskjellige sammensetninger, spesielt i internasjonale virksomheter i formen *sales manager*, *marketing manager*, osv. Den tilsvarende, kollektive betegnelsen for en gruppe av ledere, det som på norsk kalles *ledelsen* av en virksomhet eller deler av den, er *management*.  

Tittelen brukes ofte om personer som kontrollerer aktivitetene, forretningsavtaler, kontrakter og andre aspekter ved virksomheten til underholdningsartister, idrettsutøvere, kunstnere, soloartister og band, og kalles da gjerne **talent-manager**, **artist-manager**, **band-manager** eller **musikk-manager**. Også personer som er ansvarlige for aktiviteter, taktikk og trening, spesielt innen lagidretter har manager som tittel.

Som kjente managere for musikkgrupper kan nevnes Beatles' Brian Epstein og Sex Pistols' Malcolm McLaren.

Også i idrettssammenheng finnes det personer eller selskap som veileder utøverne og ivaretar deres interesser. Blant annet var Mark McCormack og hans selskap International Management Group tidlig ute, og skaffet seg på 1960-tallet klienter som Arnold Palmer og Jack Nicklaus (golf) og Rod Laver (tennis).

Tittelen og deltittelen *manager* brukes bredt på engelsk, og kan på norsk ha ulike oversettelser avhengig av bruksområde, som for eksempel -leder, -styrer, -forvalter eller -veileder.

## Se også
* Bid manager eller tilbudsansvarlig, person med ansvar for å håndtere tilbud
Stockholmskällan

**Stockholmskällan** er en omfattende database med arkivmateriale relatert til Stockholms historie, gjort tilgjengelig som et nettsted siden 2006. Materialet er fritt tilgjengelig og er først og fremst rettet mot skoleelever.

Stockholmskällan drives som et ABM-prosjekt (arkiv, bibliotek, museum) innenfor Stockholm by, med utdanningsforvaltningen som hovedansvarlig, sammen med Stockholms stadsarkiv, Stockholms stadsbibliotek, Stockholms stadsmuseum, Stockholms spårvägsmuseum, Föreningen Stockholms Företagsminnen, Kungliga biblioteket og utrednings- og statistikkontoret som bidrar med materiale. 

Nettstedet retter seg i første rekke mot lærere og elever fra 6. klasse opp til videregående skole, og materialet er tenkt brukt i forbindelse med skolearbeid. I andre rekke retter nettstedet seg mot alle med interesse for Stockholms historie. Materialet omfatter blant annet fotografier, kart, litteratur, kunstverk, tegninger, statistikk, adresselister og filmer.

## Eksempler
Noen eksempler på media fra Stockholmskällan på Wikimedia Commons:

File:Tyskbagarbergen.jpg|Tyskbagarbergen 1863 
File:Sammanbindningsbanan 1870a.jpg|Sammanbindningsbanan 1870
File:Hotel du Nord.JPG|Hôtel du Nord, ca 1900
File:Gustaf Adolfs torg 1934.jpg|Gustaf Adolfs torg 1934


## Eksterne lenker
* 
* Bilder fra Stockholmskällan på Wikimedia Commons (drøyt 650 i mars 2011)
Dråpe (andre betydninger)

**[[Dråpe]]** er en liten mengde væske.

**Dråpe** kan også referere til:
*Dråpe (band), norsk shoegaze-band fra Oslo og Kristiansand
*Dråpeteller
*Dråpen, navnet på Riksteatrets 60-års jubileumsforestilling i 2009
*Dråpekortvinger, underfamilie av biller
*Dråpemøll, sommerfugltype
*Dråpeugle, en type ugle
*Dråpebiller
*Dråpemålere, gruppe målere (type møll-lignende dyr)
DS «John Knudsen»

DS **«John Knudsen»** ble bygget av Stavanger Støberi & Dok som byggenummer 64. Skipet ble overlevert til skipsreder John August Knudsen,  Haugesund i januar 1911. Solgt videre til Det Bergenske Dampskibsselskab i januar 1915 og omdøpt DS «Canis»

## Krigsforlis
DS **«John Knudsen»** var lastet med kull da hun forlot Tyne på reise til Bergen. 30. juli 1917 ble hun angrepet mens hun gikk i konvoi, og torpedert av den tyske ubåten U-60, bare 20 nautiske mil vest av Holmengrå fyr. To mann omkom.

## Historie
* 1911:	November: Levert som «John Knudsen» for John August Knudsen, Haugesund
* 1915:	Januar: Solgt til Det Bergenske Dampskibsselskab, Bergen. Omdøpt «Canis»
* 30. juli 1917: Torpedert uten varsel av tysk ubåt U 60 20 kvm. Ved Holmengraa på reise Tyne – Bergen med kull og passasjerer, i konvoi Lerwick – Fedje. To mann omkom.

## Kilder
*
* Stavanger Støberi & Dok» 2008, Erling Jensen,  ISBN 9788292309568

## Eksterne lenker
* http://www.skipet.no
* Stavanger Støberi & Dok
Anders Wissler

**Anders Henrik Wissler** (født 1869 i Linköping, død 1941 i Stockholm) var en svensk skulptør og billedhugger.

Wissler ble utdannet ved Tekniska skolan i Stockholm, ved Konstakademin og i utlandet. Blant hans større arbeider kan nevnes fontenegruppen «Tors fiske» som ble reist i 1903 på det daværende Adolf Fredriks torg (dagens Mariatorget) på Södermalm i Stockholm. Foran lasarettet i Karlskrona står verket «Barmhärtigheten», og i Mariefred står fontene «Vattenlek». Wissler er representert på Nationalmuseum i Stockholm, Kulturhistoriska museet i Lund og Trelleborgs museum.

## Referanser


## Kilder
* Konstlexikonett amanda
Jonas Oppøyen

**Jonas Ruud Oppøyen** (født 1991) er en norsk tidligere ishockeyspiller. Han spilte løper for Vålerenga fra 2007 til 2022. I juni 2023 ble Oppøyen ansatt som daglig leder i Vålerenga Ishockey.

Moderklubben er Jutul IL, men Oppøyen har hele sin elitekarriere spilt i Vålerenga og har per 12. juli 2022 spilt 466 A-kamper for klubben, og er med det en ekte Vålerenga-gutt. Men har sju offisielle kamper for Norges herrelandslag i ishockey, og noen få juniorkamper for Norge. Jonas Oppøyen var den første Vålerenga-spilleren som scoret to offisielle målene under åpningen av Nye Jordal Amfi 10. oktober 2020.

Jonas Oppøyen er autorisert regnskapsfører.

## Referanser


## Eksterne lenker
*
Den Katolsk-Apostoliske Kirke (København)

**Den Katolsk-Apostoliske Kirke** på hjørnet av Gyldenløvesgade (da kirken ble bygget *Ladegårdsvejen*) og Nørre Søgade i København, tilhører den Katolsk-Apostoliske menighet. 

Den 14. desember 1869 ble grunnen til den nåværende bygningen kjøpt for 7&nbsp;285 rigsbanksdaler, og grunnstenen ble nedlagt den 12. oktober 1870. Kirken sto ferdig i juli 1871 og ble innviet 1. august samme år. Den er tegnet av John Belcher & Son, London, og byggingen kostet ca. 17&nbsp;000 rigsbankdaler. Ansvarlig for arbeidet var arkitekten Emanuel Christel Fleischer som selv var en del av det innadrettede trossamfunnet som stammet fra England.

## Bygningen
Kirken er bygget av mursten på en granittsokkel, i engelsk, nygotisk stil. Den består av et langskip og et smalere kor (i alt 116 fot langt) samt et høyt skifertekket tak med et lite tårn med spir ved gavlfasaden ut mot Gyldenløvesgade. I tårnet finnes en portnerbolig.  

Foran fasaden er en liten forhall plassert, mens den innvendig har en spissbuet tønnehvelving. En gammel granittdøpefont stammer fra Torup kirke. Over inngangen er et orgelpulpitur, med et orgel fra 1921 fra Marcussen & Søn, Aabenraa. Det er pneumatisk og har 22 stemmer etter utvidelse i 1931.  

Opprinnelig var kirkebygningen gul med røde bånd, men under en oppussing i 1894, ble den helt rød. Etter 20 år, ble den tilbakeført til originalfarvene. Ved senere nymalinger er den blitt helt gul. 

I 1924 ble det innlagt sentralvarme med koksfyring som i 1943 ble endret til fjernvarme. 

## Reparasjoner
Pga. beliggenheten tett på Søerne, var grunnen bløt og etter tidens skikk bygget man på et fundament av risknipper og ekebjelker, et såkalt *slyngverk*. Så lenge dette fundamentet holdes fuktig av grunnvannet fungerer det upåklagelig, men dessverre sank både grunnvannstanden og kirken. På 1960-tallet ble det derfor nødvendig å foreta en fullstendig understøpning av hele bygningen.  

Det store rosettvinduet ut mot Gyldenløvesgade ble pga. forvitring tatt ut i årene 1984-85. Den opprinnelige innfatningen viste seg å være en del av det tidligst kjente sement-/betongarbeidet i Danmark, og den ble derfor undersøkt av Teknologisk Institut. Rosetten er siden satt inn igjen. 

Kirkens fremtid er uviss. Den skal stå der taus og må kun brukes til forberedelse av Kristi gjenkomst &ndash; ellers skal den, ifølge trossamfunnet rives ned og innventaret brennes.

## Kilder
* V.A. Falbe-Hansen, Harald Westergaard og Harald Weitemeyer, *J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg*, København: G.E.C. Gad 1906, s. 98. Online
* Poul Pilgaard Johnsen, «Mens vi venter på Jesus», *[[Weekendavisen]]*, 23. desember 2010.
* ''Om kirken'' på nansengaden.dk
Toby Haynes

**Toby Haynes** er en britisk TV-regissør, kjent for sitt arbeid med *[[Doctor Who]]*, *[[Five Days]]*, *[[Being Human]]* og *[[M.I. High]]*.

Han har sin utdannelse fra «National Film and Television School», ved  Beaconsfield Studios in Beaconsfield, Buckinghamshire.

## Produksjoner

## Referanser


## Eksterne lenker
* 
* Toby Haynes Profile at the Curtis Brown Agency
Tim Hutten

**Tim Hutten** (født 4. juni 1985) er en profesjonell vannpolospiller fra USA som representerte USA i Sommer-OL i 2008 i Beijing i Kina. Han fikk sølvmedalje med det amerikanske landslaget i vannpolo etter å ha tapt for Ungarn i finalen med 14-10. 

## OL-medaljer
*  2008  Beijing - **Sølv** i vannpolo, menn -  USA

## Eksterne lenker
*
Mats Rosseli Olsen

**Mats Rosseli Olsen** (født 1991) er en norsk ishockeyspiller. Han spiller løper for Frölunda i den svenske Elitserien hvor han har spilt siden 2012. Olsen spilte tidligere for Vålerenga. Moderkluben er Furuset Ishockey. I tillegg har han representert Norge både på junior- og seniornivå.

## Klubbkarriere
Olsen startet sin karriere i Furuset Ishockey før han for 2009/10-sesongen gikk over til Vålerenga Ishockey. Her spilte han i to og en halv sesong innen han signerte for Frölunda HC i Svenska hockeyligan (SHL) den 28. januar 2012. Den 29. november 2013 ble hans kontrakt forlenget til og med 30. april 2016.

Sesongen 2015/16 skulle bli så langt i karrieren. Først vant han og Frölunda Champions Hockey League etter at de slo finske Kärpät med 2−1 i finalen, hvor han noterte syv målpoeng på 13 kamper. Den 20. januar 2016 ble hans kontrakt med klubben forlenget med to år, til etter 2017/18-sesongen. Senere samme sesong ble han også svensk mester med Frölunda da de slo Skellefteå AIK med 4−1 i kamper i finaleserien.

## Banestorming i etterkanten av SM-gullet
Tre dager etter at han vant SM-gull med Frölunda var Olsen involvert i skandalekampen mellom IFK Göteborg og Malmö FF i fotball den 27. april 2016 da han løp inn på banen, sparket ballen i et av målene og tok seg mot en av langsidene. Han ble raskt tatt hånd om av vaktpersonalet og ført ut av banen til en politibilene utenfor arenaen. Hendelsen fant sted etter at kampen ble stoppet etter at det ble kastet en kinaputt inn på gresset. Ifølge svenske aviser så dreide stuntet seg om et veddemål mellom Rosseli Olsens lagkamerater i Frölunda samt noen av lagets sponsorer på 75 000 SEK.

Olsen ble etterpå anmeldt for ordensforstyrrelse og trolig straffet med en bot, og unnskyldte seg for å ha stormet banen: «Jeg vil be supportere, Frölunda HC og IFK Göteborg om unnskyldning for det som skjedde i går kveld. Det var ment som noe positivt, men jeg forstår at det kan oppfattes på en annen måte og jeg angrer veldig. Jeg er inneforstått med at jeg kommer til å bli utestengt fra Gamla Ullevi og kommer til å ta fullt ansvar for det som skjedde på alle områder.»

Olsen ble også kalt inn på teppet hos klubben Frölunda for å forklare seg etter skandaleoppgjøret. Hendelsen hadde heller ingen påvirkning for hans VM-deltagelse med landslaget. Landslagstrener Roy Johansen sa følgende om episoden: «Jeg har snakka med Frölunda. Det kommer til å bli en intern reaksjon. En bot blir det sikkert. [...] Jeg kan ikke se at dette får noen konsekvenser. Han har gjort noe dumt, men det er ikke så alvorlig. Han oppførte seg ordentlig og ble rolig geleidet av banen. Dette er ikke en hooligan.»

## Meritter

## Statistikk
### Klubbkarriere

;Klubbturneringer

### Landslagskarriere

## Referanser


## Eksterne lenker
*
Mathias Trygg

**Mathias Trygg** (født 15. mars 1986 i Oslo) er en norsk ishockeyspiller. Han spiller løper for Manglerud Star.  Har tidligere spilt i Vålerenga, MODO, Västerås og Skåre BK i Sverige, samt Lørenskog IK i Norge. 
Moderklubben er Manglerud Star.

Trygg returnerte til Vålerenga i 2013, etter to sesonger i Lørenskog. Han har en rekke kamper på yngre landslag for Norge. Men spiller nå Manglerud Star siden 2017.

## Referanser


## Eksterne lenker
* 
* http://www.eurohockey.net/players/show_player.cgi?serial=58246
* https://web.archive.org/web/20160306175837/http://www.vif-hockey.no/mathias-trygg-tilbake-i-vif/
Skåre BK

**Skåre BK**, dannet i 1935, er en svensk ishockeyklubb fra Karlstad. Deres hjemmebane er Löfbergs Lila Arena, eid av Färjestad, men ved siden av er også en mindre sal (Kobbe arena) at ungdom er trening i.  Skåre BK er en av de største ungdomsklubber i Sverige. Skåre BK's A-lag spiller i 1. divisjon. Klubben spiller i røde skjorter, blå shorts og røde leggings. Nylig Färjestad BK og Skåre BK samarbeidet mer og mer. De er den beste spilleren i Färjestad, Färjestad har manglet et eget J20-lag siden sesongen 01/02, og i stedet omdirigere sine talenter i sporene A-team. Fra 2011/2012 sesongen vil Färjestad å ha et J20-lov som betyr at kuttingen vil ha problemer med spillere. Ryktet har det at klubben vil skru ned til Division 1-spillet fordi de ikke har økonomiske ressurser. Dersom klubben nekter å spilte i Division 1 som de blir nedgradert til divisjon tredje
Aldcliffe

**Aldcliffe** er liten engelsk grend (eller landsby) sørvest i distriktet City of Lancaster i grevskapet Lancashire. Landsbyen ligger kun rundt 30 minutters gangveg eller 2, 5&nbsp;km fra byen Lancasters sentrum. Stedet ligger på østsiden av elven Lune.

## Stedsnavnet

Selve navnet Aldcliffe kan bli delt i to deler, *ald*, angelsaksisk for «old», altså gammel, og *clif* som betyr høyereliggende område, noe som er åpenbart sett fra elven. Det er en mulighet for *Ald* kan vise til personnavnet Alda.

## Historie
Aldeclif er nedtegnet i Domesday Book for året 1086, og av den grunn kan det bli slått fast at det har vært en bosetning der før den tid. Etter den normanniske erobringen i 1066 kom Aldcliffe under besittelse av en Roger av Poitou, i henhold til en opptegnelse hos i klosteret St. Mary i Lancaster. Aldcliffe Old Hall ble bygget under styret til kong Vilhelm Rufus på slutten av 1000-tallet og ble utvidet på slutten av 1400-tallet. Det var åpenbart også et katolsk kloster her. På 1100-tallet hadde familien Fitz Reifrid interesser i området, og siden familien Ypres. I 1834 nevnes det at klosterforstander John Innocent leide ut landgods Aldcliffe til en viss Peter de Bolron for 60 år. Denne leien må ha blitt utvidet for i 1482 holdt en Thomas Bolron fortsatt land i Aldcliffe. Da det ble vanskelig å opprettholde katolsk tro i byer som Lancaster på slutten av 1500-tallet og begynnelsen av 1600-tallet var Aldeclif for en stakket stund et fristed.

## Referanser


## Eksterne lenker
* 
* «Aldcliffe» i Domesday Book
Tjusningen

«**Tjusningen**» (fransk: **«Le Charme»**) er en skulptur av en stående gutt, opprinnelig utført i gips av Per Hasselberg i 1880.

«Tjusningen» var Hasselbergs første offentlige verk, og det forestiller en ung gutt med vinger som leker med to fugler som sitter i hans oppstrakte hånd. Verket har fått oppmerksomhet på grunn av den fine bevegelsesstudien.

## Eksemplarer (utvalg)
* Original i gips 1880, Göteborgs konstmuseum.
* Støpt i bronse 1917, Rådhusparken i Ronneby.
* Støpt i bronse 1917, Mariatorget i Stockholm.

## Referanser


## Eksterne lenker
* 
* Bilde av «Tjusningen» i Rådhusparken, Ronneby.
HockeyAllsvenskan

**HockeyAllsvenskan** er den nest høyeste nivået av hockeyligaer for menn i Sverige. Serien består fra sesongen 2019/2020 av 14 lag som spiller 52 runder. Lagene møtes to ganger hjemme og to ganger borte.

## TV-sendinger
Hockeyallsvenskan har blitt vist på fjernsyn på 2010-tallet på TV4 Plus, Viasat Sport, Sport Express, TV4 Sport, og fra sesongen 2009/2010, vil det vises på Viasat Hockey, TV8, Viasat i OnDemand og Sportbladets web kanal S24. 2010/11 kom sendingen på TV10. Fra 2016/2017 kom sendingen på CMore.

## Serievinnere

* 1999–00 – 
* 2000–01 – 
* 2001–02 – 
* 2002–03 – 
* 2003–04 – 
* 2004–05 – 
* 2005–06 – 
* 2006–07 – 
* 2007–08 – 
* 2008–09 – 
* 2009–10 – 
* 2010–11 – 
* 2011–12 – 
* 2012–13 – 
* 2013–14 – 

## Sluttspillmestere
*HockeyAllsvenskan begynte fra sesongen 2014–15 med sluttspill.*

* 2015 – 
* 2016 – 
* 2017 – 
* 2018 – 
* 2019 – 
* 2020 – *Avlyst*
* 2021 – 
* 2022 – 
* 2023 – 
* 2024 – 
* 2025 – 

## Eksterne lenker
*
Bix Beiderbecke

**Leon Bismark «Bix» Beiderbecke** (født 10. mars 1903 i Davenport, Iowa, død 6. august 1931 på Long Island, New York) var en amerikansk jazzmusiker som spilte kornett og trompet. Bix Beiderbecke var kjent for sin lyriske klang og regnes for å være en av tidenes fremste kornettister.

## Referanser


## Eksterne lenker
* 
* 
*
Palais des Beaux-Arts (Brussel)

**Palais des Beaux-Arts** (**BOZAR**) er et kultursenter i Brussel. Bygningen rommer flere konsertsaler og utstillingsrom. Hovedsalen, *Henry Le Boeuf Hall*, har 2200 sitteplasser. Konsertlokalet har blitt brukt i forbindelse med større musikkarrangementer som europamesterskapet for brassband.

## Referanser


## Eksterne lenker
*
BIK Karlskoga

**BIK Karlskoga** er et ishockeylag i Karlskoga i Sverige. Klubben spiller i HockeyAllsvenskan. Bofors IK kalles også Bobcats.
I løpet av den 50. århundre ble tatt opp og etablerte seg i høyeste liga, HockeyAllsvenskan. IFK Bofors ble foreslått i 1963 sammen med Karlskoga IF, og ble formelt navngitt IF Karlskoga / Bofors, lokalbefolkningen vanligvis kB eller 63 KB Karlskoga. Navnet Bofors IK klubben har hatt siden 1978.

## Eksterne lenker
* 
* Bofors IK
Daniel Sørvik

**Daniel Sørvik** (født 11. mars 1990 i Oslo) er en norsk ishockeyspiller.Han spilte for Vålerenga. Han spilte back for HC Verva Litvínov i Extraliga i Tsjekkia. Han har tidligere spilt for GCK Lions i sveitsiske Zürich og i norske Vålerenga (han skal nå være assisterende trener for Lillehammer ishockey). Moderklubben er Furuset Ishockey.

## Referanser


## Eksterne lenker
*
Deutsche Eishockey Liga

**Deutsche Eishockey-Liga** (DEL), også DEL – Die 1. Bundesliga, er den høyeste ishockeyligaen i Tyskland. Ligaen startet sesongen 1994/95 og har det høyeste antall amerikanske og kanadiske spillere utenfor Nord-Amerika. DEL erstattet Bundesliga.

DEL en uavhengig forening som eies og drives av de deltakende klubbene. Siden 2006/2007-sesongen, har ingen klubber rykket ned fra DEL på grunn av dårlig tabellplassering.

Fra sesongen 2008/09 kunne hver klubb ha maks ti spillere med ikke-tysk nasjonalitet.

## Lagene (2023&ndash;24)

## Sluttspillmestere

* 1995 Kölner Haie 
* 1996 Düsseldorfer EG 
* 1997 Adler Mannheim 
* 1998 Adler Mannheim 
* 1999 Adler Mannheim 
* 2000 München Barons 
* 2001 Adler Mannheim 
* 2002 Kölner Haie 
* 2003 Krefeld Pinguine 
* 2004 Frankfurt Lions
* 2005 Eisbären Berlin 
* 2006 Eisbären Berlin 
* 2007 Adler Mannheim 
* 2008 Eisbären Berlin 
* 2009 Eisbären Berlin
* 2010 Hannover Scorpions
* 2011 Eisbären Berlin 
* 2012 Eisbären Berlin 
* 2013 Eisbären Berlin 
* 2014 ERC Ingolstadt
* 2015 
* 2016 
* 2017 
* 2018 
* 2019 
* 2020 *Avlyst*
* 2021 
* 2022 
* 2023 
* 2024 

## Eksterne lenker
* 

* Deutsche Eishockey Liga
* ProHockey – English news source on German Elite League (DEL) hockey: game recaps, interviews, columns
Klaverkonsert (Skrjabin)

**Klaverkonsert i fiss-moll**, op. 20, er et tidlig verk av den russiske komponisten Aleksandr Skrjabin. Den ble komponert i 1896, da han var 24 år gammel. Det er hans første verk med orkester og den eneste klaverkonserten. Han skrev konserten på bare noen få dager høsten 1896, men var ikke ferdig med orkestreringen før mai året etter. Konserten ble urframført 23. oktober 1897.

Verket har, som mange andre av Skrjabins tidlige verker, klare Chopin-aktige trekk. Men orkestret har en mye mer aktiv og likeverdig rolle enn Chopin tillot i sine konserter. Intrikate polyrytmer og lange kromatiske linjer, dissonerende akkorder og voldsomme klimaks bidrar til en klar «russisk» kvalitet.

Konserten er forholdsvis kort, men teknisk krevende med store og raske arpeggioer og akkordpassasjer. Hyppige skiftninger i rytme og tempo samt tett samspill mellom orkester og solist gjør at konserten stiller store krav til prøvetid før framføring. Dette kan forklare hvorfor konserten er relativt lite spilt, Skjrabins popularitet tatt i betraktning.

Verket består av tre satser:

# Allegro
# Andante
# Allegro Moderato

## Eksterne lenker

* Pianopedia, Alexander Scriabin, Piano Concerto in F-sharp minor
*
Ondrej Nepela Arena

**Ondrej Nepela Arena** (slovakisk:  *Zimný štadión Ondreja Nepelu*), tidligere *Orange Arena*, *Samsung Arena*, *T-Com Aréna*, *ST Aréna*, er en idrettsarena i Bratislava i Slovakia, som hovedsakelig brukes til ishockey. Det er hjemmebanen til klubben HC Slovan Bratislava, og brukes blant annet under Ishockey-VM 2011. Arenaen åpnet i 1940. 

Arenaen er oppkalt etter Ondrej Nepela, den mannlige kunstløperen som tok gull i herrenes øvelse under OL 1968.
Hornsgatan

**Hornsgatan** er en av de store forretnings- og gjennomfartsgatene på Södermalm i Stockholm.

## Historie

Gaten begynner ved Södermalmstorg og Götgatan og fortsetter til Hornstulls strand ved Liljeholmsviken. Gaten er 2&nbsp;300 meter lang, og den fikk sitt navn allerede på 1600-tallet.

Mellom Södermalmstorg og Mariatorget ligger den såkalte Hornsgatspuckeln, som ble lagd på begynnelsen av 1900-tallet ved at den ene av kjørebanene ble senket nærmere 10 meter. 

Tunnelbanen Mariatorget-Zinkensdamm passerer Hornsgatan ved Rosenlundsgatan på 23 meters dybde, og tunnelbanen Hornstull-Liljeholmen ved Hornstulls strand på 23 meters dybde.

## Luftforurensning og piggdekkforbud

Hornsgatan er, sammen med Långholmsgatan, en av gatene i Stockholm som i perioder har dårlig luftkvalitet. Problemene skyldes høyt innhold av partikler og nitrogenoksid. 

For å redusere partikkelkonsentrasjonen slik at Stockholm oppfyller kriteriene i EUs direktiv, ble det 1. januar 2010 innført forbud mot piggdekk i større deler av Hornsgatan. 

Hornsgatan ble dermed den første gaten i Sverige som fikk et slikt

## Noen kjente adresser i gaten
* Nummer 6: Grafiska sällskapets galleri
* Nummer 8: Tidligere bankbygg oppført av Bankaktiebolaget Stockholm-Öfre Norrland
* Nummer 21-27: Maria Magdalena kyrka
* Nummer 29 A: Her lå tidligere Stora Daurerska huset, der Carl Michael Bellman ble født
* Nummer 41: Emanuel Swedenborgs lysthus
* Nummer 72: Folkoperan, tidligere kino (1928–1984), sist under navnet Ricardo
* Nummer 132: Sykepleierboliger, arkitekt Lennart Tham
* Nummer 158: Bolighus fra 1904, arkitekt Olof Jonsson

## Kilder
* Trafiken.nu

## Eksterne lenker
* 
* Historien om Hornsgatan på angelfire.com
Elisabeth Sladen

**Elisabeth Claira Heath-Sladen** (født 1. februar 1946, død 19. april 2011) var en britisk skuespiller, kjent for sin rolle som Sarah Jane Smith i den britiske science fiction TV-serien *[[Doctor Who]].* Hun spilte regelmessig i serien fra 1973 til 1976, og spilte mot både Jon Pertwee og Tom Baker. Hun har spilt denne rollen flere ganger etter sin avskjed i 1976, både i *Doctor Who*, og spin-off-serien *[[The Sarah Jane Adventures]]*.

## Referanser


## Eksterne lenker
*
Svømmekløe

**Svømmekløe** eller **cercariedermatitt** er et kløende utslett som kan oppstå etter bading i ferskvann . Det er en kortvarig immunreaksjon som forårsakes av parasittiske ikter. Det er når vannet får temperatur opp mot 20 grader at man er mest utsatt, og spesielt i ferskvann, men det kan også forekomme i hav. Barn er mer utsatt enn voksne. Nye studier viser at man kan forebygge svømmekløe med en solkrem som har brennmanetbeskyttende egenskaper Svømmekløe er ikke farlig og trenger normalt ikke å behandles, men hvis man plages veldig, kan antihistaminer og andre kløedempende midler hjelpe.

Parasittene fins særlig langs breddene på innsjøene. Snegler trives i vegetasjon, noe som gjør at tettheten av parasitter gjerne også er større der det vokser vannplanter.

## Forebyggeing
* Smør solkrem med brennmanetbeskyttelse før man bader. 
* Ta raske bad 
* Tørk huden godt med et håndkle med en gang man har kommer opp av vannet.
* Ta en dusj raskest mulig etter badet

;Unngå steder hvor iktene kan konsentreres:
* Bad i områder av vannet som ikke inneholder mye snegler, dvs. unngå områder med mye vegetasjon i vannet. 
* Unngå strender som er påvirket av pålandsvind fordi cercariene kan konsentreres i slike områder. 
* Unngå grunne områder der cercariene kan samles, og bad heller på dypere vann. 

## Livssyklus

Parasittenes hovedvert er fugler, hvor de lever i tarm og slimhinner.
De legger egg som havner i ferskvann, hvor de klekkes til miracidier.
Disse infiserer snegler, hvor de formerer seg ukjønnet.
Når de kommer ut av sneglene kalles de for haleikter (cercarier), og er da på leting etter nye fugler å infisere.
Det er på dette stadiet de ved en feiltakelse kan bore seg inn i huden på mennesker.
De klarer ikke å komme seg fram til tarm eller neseslimhinne, men dør i stedet rett under huden.

## Utbredelse i Norge
Svømmekløe er rapportert i mer enn 90 vann i Norge. De nordligste tilfellene har vært på Andøya og i Finnfjordvatnet.  Mange av disse rapportene er engangstilfeller, men fra vann som for eksempel Sognsvann og Bogstadvannet i Oslo rapporteres det om svømmekløe hvert år..

## Referanser




## Eksterne lenker
* Fakta om svømmekløe - Folkehelseinstituttet
* Meldeskjema for svømmekløe (Cercariedermatitt) – sommerplager.no
* Opplysningsfilm Svømmekløe -Hvordan man får det, symptomene og hvordan man forebygger – youtube.com
* I desse vatna kan du få symjekløe
Francis Collins

**Francis Collins** (født 1950) er en amerikansk genetiker og lege.

Collins sitter som direktør ved National Institutes of Health (NIH) i Bethesda i Maryland. Collins har skrevet en bok om sin kristne tro. Collins grunnla og var president for BioLogos Foundation før han aksepterte nominasjonen til å lede NIH. Den 14. oktober 2009 ble Collins utnevnt av pave Benedikt XVI til det pavelige Academy of Sciences. 

Collins fikk hjemmeundervisning av moren sin frem til sjette klasse før han begynte ved Robert E. Lee High School. Collins er den yngste av fire sønner, som inkluderer Fletcher Collins, som arbeider som Assistant Head of Middle School i Collegiate School i Richmond, Virginia. Collins ble tildelt en doktorgrad fra Yale University i 1974. Fra 1978 til 1981 arbeidet Collins med indremedisin ved North Carolina Memorial Hospital i Chapel Hill. Han dro deretter tilbake til Yale hvor han arbeidet ved den medisinske skolen mellom 1981 og 1984. I løpet av denne perioden utviklet Collins flere innovative metoder for å identifisere forskjellige sykdomsgener. 

Collins begynte ved University of Michigan i 1984, i en posisjon som til slutt ville føre til et professorat ved Internal Medicine and Human Genetics. Collins sin forskning identifiserte genet for cystisk fibrose i 1989. Andre store funn fulgte snart i kjølvannet, herunder isolering av gener for Huntingtons sykdom, nevrofibromatose, multiple endokrin neoplasi type 1 og en type akutt leukemi.

Sammen med blant andre Craig Venter og John Sulston ble Collins i 2001 tildelt den spanske utmerkelsen Fyrsten av Asturias' pris for naturvitenskap og teknologi.

## Referanser


## Eksterne lenker
*
Helsefilm

**Helsefilm** var et filmarkiv på Internett med filmer med tema om helse, medisinsk behandling og mestringskunst. Ansvarlig for filmarkivet er Sørlandet Sykehus HF.

Filmene kan ses, men ikke kopieres. Helsefilm kan trekke tilbake eller forandre filmer som har blitt utdatert grunnet medisinsk utvikling. 
Helsefilm er et tilbud til pasienter, pårørende og helsepersonell som søker kvalitetssikret informasjon om helse.

Helsefilm ble lagt ned i april 2017 på grunn av manglende finansiering.

## Eksterne lenker
*
Snöklockan

**Snöklockan** (fransk: **«La Perce-Neige»**) er en skulptur av en stående kvinnefigur utført i gips av Per Hasselberg i 1881.

«Snöklockan» ble antatt til Parissalongen i 1881 og ble belønnet som eneste svenske kunstverk med hederlig omtale, noe som innebar Per Hasselbergs endelige gjennombrudd som kunstner. Nationalmuseum bestilte verket i marmor i 1883 til en pris av  svenske kroner, og den ble tildelt gullmedalje under Parissalongen i 1883.

Verket fikk stor popularitet og fikk stor spredning i både offentlige og private sammenhenger, i form av replikaer, reduksjoner og reproduksjoner. Skulpturen ble støpt i bronse for Mariatorget i Stockholm i 1900, dette var byens første skulptur som ble reist kun som kunstverk og ikke for å hedre noen kjent person.

## Referanser


## Eksterne lenker
* 
* Om «Snöklockan» på goteborg.se
Yanjiang

**Yanjiang** (forenklet kinesisk: 雁江区, pinyin: *Yànjiāng Qū*) er et bydistrikt i byprefekturet Ziyang i provinsen Sichuan i Folkerepublikken Kina. Det har et areal på 1.633 kvadratkilometer og teller 1.050.000 innbyggere (2004). Distriktet ligger sentralt i Sichuanbekkenet.

## Eksterne lenker
* Infoside